laion/Wikipedia-Exotic huggingface dataset:
עונת 1903/1904 בפוטבול ליג

עונת 1903/1904 הייתה העונה ה-16 של הפוטבול ליג שהיא הייתה הליגה האנגלית הבכירה בכדורגל. העונה החלה ב-1 בספטמבר 1903 והסתיימה ב-30 באפריל 1904. הליגה כללה 18 קבוצות. מנצ'סטר סיטי וסמול הית' היו הקבוצות שעלו מליגת משנה. עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977. ונסדיי זכתה באליפות בפעם השנייה בתולדות המועדון ובפעם השנייה ברציפות. קבוצות שסיימו את העונה במקומות 17-18 ירדו לליגת משנה. בסוף העונה ליברפול ווסט ברומיץ' אלביון ירדו ליגה. במקומם עלו פרסטון נורת' אנד וווליץ' ארסנל. סטיב בלומר מדרבי קאונטי כבש 20 שערים וזכה בתואר מלך השערים. זאת בפעם החמישית בקריירה. נתונים מפורטים מאתר rsssf
ברקלי T60

ברקלי T60 (אנגלית: Berkeley T-60) היא מכונית מיקרו, תלת אופן עשויה מפיברגלס, בתצורת קבריולה, דו-מושבית, 2 דלתות, אשר יוצרה על ידי חברת מכוניות ברקלי הבריטית בין ספטמבר 1959 לדצמבר 1960. יוצרו כ-1,800 יחידות. בין אוקטובר 1960 לדצמבר 1960 יוצר דגם ה"ברקלי T60/4" אשר היה זהה לדגם ה"ברקלי T60" במרכב ובמידות, מלבד לתוספת של מושב אחורי צר, אשר היה מתאים ל-2 ילדים. יוצרו 50 יחידות מדגם זה. הייצור הופסק לאחר שחברת "ברקלי" הכריזה על הליך פירוק. מדיה וקבצים בנושא ברקלי T60 בוויקישיתוף
Here We Are (סדרת טלוויזיה)

Here we are הייתה תוכנית ללימוד אנגלית שהופקה על ידי הטלוויזיה החינוכית בין השנים 1974- 1976. לסדרה הופקו 22 פרקים "עיקריים" ועוד 30 פרקים קצרים יותר (המיועדים לתלמידים מתקשים). נוסף על כך הוציא משרד החינוך ספר תרגילים, מדריך למורים, ושלוש קלטות אודיו אשר ליוו את הסדרה. הסדרה יועדה לתלמידי כיתות ו' (שנה שנייה של לימודי השפה האנגלית). הסדרה צולמה בשחור-לבן, בוימה על ידי אירווינג קפלן, מייקל גרינשפן וברוך ורטהיים. את האנימציה סיפק דני לבקוביץ. לו גולן כתב את התסריטים, ואסטל פרידמן הייתה המפיקה האחראית. את שיר הפתיחה המפורסם שביצעו שחקני הסדרה כתב לו גולן, הלחינה ברברה גרוס ועיבד מל קלר. הסדרה שודרה בשידורים חוזרים, עד סוף שנות ה-80. כיום רבים מפרקי הסדרה אינם ראויים לשידור בשל הזנחה בארכיוני הטלוויזיה החינוכית. המסגרת הסיפורית של התוכנית עסקה בחיי היום יום בעיר גדולה. בין היתר, תוארו עבודת משרד וכלבו (בבעלות "מר גולן") במרכז תל אביב. במהלך הפרקים תורגלו היבטים שונים בתוכנית הלימודים באנגלית באמצעות מפגשים שהתקיימו בין אנשי המשרד, קניות, וכיוצא באלה. בין הדמויות הבולטות ניתן היה לראות את מיס קפלן, אשר שימשה בין השאר כמזכירת הכלבו, ותכונתה הבולטת הייתה שלומיאליות ושתי ידיים שמאליות. שיר הפתיחה של התוכנית החל במילים: "Here we are in the center of town. Look! Everybody's here again". הסרטון אשר התלווה לשיר צולם בכיכר דיזנגוף בתל אביב, ובמקורו הייתה שורת הפתיחה "Here we are at Dizengoff Circle", אך שורה זו נדחתה, מכיוון שכאשר הוועדה המייעצת צפתה בפרק הפיילוט, הציע אחד המפקחים להשתמש במונח כללי יותר, כדי לאפשר לילדים שאינם חיים בתל אביב לחוש שזהו גם מרכז העיר שלהם. הפתיח של חלק מהפרקים צולם בכיכר העצמאות בנתניה. שיר הסיום מתנגן על רקע תמונות של כיכר המצבה בבת ים וחלק מהפרקים על רקע כיכר ציון בנתניה. שרה אמן - מוכרת בקיוסק; שרה, מגדת העתידות היינץ ברנרד - הצייר; אופה פיצה פיטר פלדמן - מר (דייוויד) גולן המקורי וכל בניו (11 פרקים) אליס גולמבו - מיס (ת'למה) קפלן; השוטרת אילנה אהרן קפלן (בנו של אירווינג קפלן) - רמי צ'ארלס ברנשטיין - מר גולן וכל בניו (11 פרקים, לאחר פרישת פיטר פלדמן), בסדרה הם מוצגים כקרובי משפחה של משפחת גולן המקורית. סוזי מילר - הופיעה בשירה בפרק אחד, ביחד עם הזמר דני מסנג דני מסנג טל ברודי (פרק אחד, בתפקיד עצמו) הקומדי סטור ביצעו פארודיה על Here We Are. הטלוויזיה החינוכית הוציאה תקליטור עם שירים+קטעי וידאו מהתוכניות החינוכיות, ובהם שירים מהסדרה. "Here We Are", במסד הנתונים הקולנועיים IMDb (באנגלית) Here we are, באתר הטלוויזיה החינוכית הישראלית כשדיזנגוף הייתה פשוט כיכר, באתר ynet, 7 בנובמבר 2007 ירון ביטר, האחיינית של גולדה, באתר ynet, 11 ביולי 2008 ירון ביטר, דן, עדנה ואסתל גם, באתר ynet, 13 בספטמבר 2008 הפרק הראשון, בערוץ כאן חינוכית, באתר youtube הועלה ב 23 במרץ 2010 מתוך ריאיון עם המפיקה אסתל פרידמן. למשל הפרק: The Family Album
צ'ארלס בראון

צ'ארלס ק. בראון ג'וניור (באנגלית: .Charles Q. Brown Jr; נולד ב-1962) הוא קצין בדרגת גנרל המכהן כיושב ראש המטות המשולבים החל מ-1 באוקטובר 2023. שימש לפני כן כראש מטה חיל האוויר של ארצות הברית. בראון, בנו של קולונל בחיל האוויר האמריקאי, גדל בסן אנטוניו שבטקסס, ובוירג'יניה. ב-1984 הוא סיים תואר ראשון בהנדסה אזרחית מאוניברסיטת טקסס טק אותו עשה במסגרת תוכנית הכשרת קציני המילואים של חיל האוויר. במאי 1985 התגייס לשירות סדיר בחיל האוויר, עבר קורס טיס בבסיס ויליאמס באריזונה והכשרה לטייס קרב בבסיס הולומן בניו מקסיקו. שירת כטייס F-16 פייטינג פלקון בטייסת הקרב 35 בבסיס קונסאן שבקוריאה הדרומית ובטייסות הקרב 307 ו-308 בבסיס הומסטיד בפלורידה. הוא הדריך בבית הספר למערכות נשק של חיל האוויר בבסיס נליס. בשנים 1994–1996 שימש עוזרו של יושב ראש המטות המשולבים. לאחר לימודים במכללה לפיקוד ומטה שימש קצין מבצעים אוויריים בפיקוד מרכז של ארצות הברית, בשנים 1999–2003 שירת בטייסת הקרב 79, בטייסת הקרב 55 ופיקד על טייסת הקרב 78 בבסיס חיל האוויר שו בקרוליינה הדרומית. לאחר תפקיד במטה חיל האוויר מונה ביולי 2005 למפקד בית הספר למערכות נשק של חיל האוויר בבסיס נליס. במאי 2007 מונה למפקד כנף הקרב 8 בבסיס קונסאן שבקוריאה הדרומית. ביוני 2008 מונה לראש ענף במחלקת חיל האוויר של ארצות הברית ובמטה החיל. ביוני 2009 מונה למפקד כנף הקרב 31 בבסיס אביאנו שבאיטליה. במאי 2011 מונה לסגן ראש אגף מבצעים בפיקוד מרכז ובאפריל 2013 מונה לסגן מפקד כוחות האוויר בפיקוד מרכז. במרץ 2014 מונה לראש ענף מבצעים, הרתעה אסטרטגית ונשק גרעיני במטה כוחות האוויר של ארצות הברית באירופה ובאפריקה. ביוני 2015 קודם לדרגת לוטננט גנרל ומונה למפקד פיקוד מרכז של חיל האוויר. ביולי 2016 מונה לסגן מפקד פיקוד מרכז של ארצות הברית. ביולי 2018 קודם לדרגת גנרל ומונה למפקד כוחות האוויר של ארצות הברית בגזרת האוקיינוס השקט. הוא שירת בתפקיד זה עד יולי 2020. באוגוסט 2020 מונה לראש מטה חיל האוויר. בשנת 2020 הופיע ברשימה השנתית של מגזין טיים, טיים 100. במהלך שירותו צבר מעל 2,900 שעות טיסה, מהן כ-130 שעות מבצעיות, על מטוסי T-38 טאלון, T-37 טוויט, B-52 סטרטופורטרס, B-1 לנסר, B-2 ספיריט, F-16 פייטינג פלקון, לוקהיד AC-130, לוקהיד מרטין C-130J סופר הרקולס, E-8, בואינג KC-135,‏ MV-22, מסוקי UH-60 בלק הוק ו-AH-64 אפאצ'י. באוגוסט 2023, החליט הנשיא ג'ו ביידן למנות את בראון לתפקיד יושב ראש המטות המשולבים של ארצות הברית. מינויו אושר בסנאט בספטמבר אותה שנה והוא נכנס לתפקידו ב-1 באוקטובר. זמן קצר לאחר מינויו לתפקיד פרצה מלחמת חרבות ברזל במזרח התיכון וארצות הברית נהפכה לשחקן מעורב באופן ישיר בסדרת פעולות צבאיות במסגרתה, בהן מבצע שומר השגשוג נגד החות'ים בתימן, וסיכול המתקפה האיראנית על ישראל באפריל 2024. במהלך המלחמה בראון ביקר פעמיים בישראל לפגישות עבודה, בדצמבר 2023 ובאוגוסט 2024. לבראון יש תואר שני באווירונאוטיקה מאוניברסיטת אמברי-רידל בפלורידה. כמו כן הוא בוגר המכללה לפיקוד ומטה של חיל האוויר, בוגר מכללת המלחמה של החיל ובוגר קורס הפסגה באוניברסיטה לביטחון לאומי. מדיה וקבצים בנושא צ'ארלס בראון בוויקישיתוף ביוגרפיה באתר חיל האוויר של ארצות הברית צ'ארלס בראון, ברשת החברתית אקס (טוויטר) New commander takes reins at USAFCENT, אתר פיקוד הקרב של חיל האוויר, 2 ביולי 2015 General Charles Q. Brown Jr: The 100 Most Influential People of 2020, Time Biden Nominates 'Top-Notch Strategist' as Next Joint Chiefs Chairman, U.S. Department of Defense (באנגלית אמריקאית)
ברקלי ספורט SA322

ברקלי ספורט SA322 (באנגלית: Berkeley Sports SA322) היא מכונית ספורט מיקרו, רודסטר, עשויה מפיברגלס, אשר יוצרה על ידי חברת מכוניות ברקלי הבריטית בין אוקטובר 1956 - ינואר 1957. יוצרו 163 יחידות. מנוע דגם ברקלי ספורט SA322 היה בשימוש יצרניות האופנועים "Greeves Motorcycles Ltd" ו-"Cotton Motor Company". ברקלי ספורט SA322 מנוע ברקלי ספורט SA322 לוגו חברת ברקלי מדיה וקבצים בנושא ברקלי ספורט SA322 בוויקישיתוף
מדרשת בת-ציון

מדרשת בת-ציון היא מדרשה תורנית לנשים בשכונת קריית משה שבירושלים, מיסודה של ישיבת 'מרכז הרב', המיועדת בעיקר לבנות שירות לאומי. המדרשה נוסדה בשנת תשס"ט על ידי הרבנית יפה מגנס שייסדה ועמדה בראש אולפנית בני עקיבא בתל אביב, יחד עם בעלה הרב יהושע מגנס ר"מ בישיבת מרכז הרב. בראשות המדרשה עומדת הרבנית תניה אביב. המדרשה ומחנכת לאור משנתם של הראי"ה קוק וממשיכי דרכו. צוות הרבנים במדרשה מלמד או לומד בישיבת מרכז הרב. נלמדים בה אמונה, הלכה, חסידות, תנ"ך, מידות והבית היהודי. מסלול השילוב של המדרשה מוכר על ידי האגודה להתנדבות ועמינדב. המסלול העיקרי בה הוא שיעורים לבנות שירות לאומי, מסלול שקודם לכן לא היה קיים בירושלים. המדרשה נקראת על שם בת ציון גנץ, ביתו של הרב זוסמן ריגר ואחייניתם של הרב אברהם אלקנה כהנא שפירא והרב שלום נתן רענן. במדרשה לומדות כ־45 בנות. צוות המדרשה כולל גם את הרבנית ציפי אברמסון, הרבנית אורנה שנדורפי, הרבנית תניה אביב, הרב חיים שטיינר הרב איתן שנדורפי הרב יהושע מגנס, הרב אופיר פריד והרב שמיר שיינטופ. בין השנים תש"ע–תשע"ה לימד הרב יונתן דון יחיא (כיום רבו של מושב הזורעים). הלימוד כולל: לימוד בחברותות, ימי עיון, מדי פעם שבתות בצוותא, סיורים, סדנא בכתיבה יוצרת ואומנות, מעגלי שיח קבוצתיים ואישיים, שו"ת שבועי. במדרשה מתקיימים גם ימי עיון לכלל ציבור הנשים. המדרשה נמצאת ברחוב דגל ראובן בשכונת קריית משה בירושלים. מנהל המדרשה הוא הרב יוני אביב ר"מ בישיבת הדרום ובמורשת יעקב ומעורכי ספרי 'מורשה' שנערך משיחותיו של הרב אברהם שפירא. מדרשת בת-ציון באתר עמינדב מדרשת בת ציון באתר אחד לאחד(הקישור אינו פעיל) באתר רשם העמותות.
צ'ארלס ריצ'רד

צ'ארלס א. "צ'אס" ריצ'רד (באנגלית: Charles A. "Chas" Richard) הוא אדמירל בצי ארצות הברית המשרת כמפקד הפיקוד האסטרטגי של ארצות הברית. ריצ'רד נולד בדיקייטר שבאלבמה. ב-1982 סיים לימודי תואר ראשון בהצטיינות באוניברסיטת אלבמה. הוא בעל תואר שני ממכללת המלחמה של הצי ותואר שני מהאוניברסיטה הקתולית של אמריקה. שירת בצי הצוללות של צי ארצות הברית. שירת כקצין בצוללות התקיפה מסדרת לוס אנג'לס "USS פורטסמות'", "USS אשוויל" ו-"USS סקרנטון". פיקד על צוללת התקיפה מסדרת סטרג'ן "USS Parche", ועל הצוללת הגרעינית למחקר, חיפוש והצלה במים עמוקים "NR-1". פיקד על פלגת הצוללות ה-17, שימש ראש מטה כוח הצוללות באוקיינוס האטלנטי ופיקד על קבוצת הצוללות העשירית. תפקידי המטה שלו כללו בין השאר ראש ענף משאבים במטה תת-מזכיר ההגנה לענייני מדיניות, שירות במטה פלגת הצוללות השמיני, חבר בקבוצת המחקר לשילוב כלי שיט בלתי מאוישים בצי, עוזר לתת-מזכיר הצי של ארצות הברית, וסגן מפקד הפיקוד המשולב למהלומה גלובלית בפיקוד האסטרטגי של ארצות הברית. בשנת 2013 הוא מונה למפקד קבוצת צוללות 10 במקום ג'וזף טופאלו. ביולי 2015 מונה לראש מחלקת לוחמה תת-ימית במטה ראש המבצעים הימיים. בספטמבר 2016 קודם לדרגת תת-אדמירל ומונה לסגן מפקד הפיקוד האסטרטגי של ארצות הברית. באוגוסט 2018 מונה למפקד כוחות הצוללות של הצי האטלנטי ושל נאט"ו. בנובמבר 2019 מונה למפקד הפיקוד האסטרטגי של ארצות הברית והועלה לדרגת אדמירל. מדיה וקבצים בנושא צ'ארלס ריצ'רד בוויקישיתוף ביוגרפיה באתר הצי ביוגרפיה באתר הזיכרון של הצי האמריקאי
בנות רש"י

לרבי שלמה יצחקי (רש"י), גדול פרשני התנ"ך והתלמוד בכל הזמנים, נולדו שלוש בנות – יוכבד, מרים ורחל; בנים לא היו לו. לפחות שתיים מהבנות נישאו לגדולי תלמידיו של רש"י, תלמידי חכמים חשובים באותה התקופה, וצאצאיהן מהווים את שושלת רש"י, הנחשבת מיוחסת במיוחד ביהדות עקב ייחוס משפחת רש"י לדוד המלך. מבין בעלי התוספות נמנו רבים על צאצאי בנות רש"י. יוכבד ומרים נולדו בטרואה שבצרפת (Troyes, 'טרויישׂ' בלשון הימים ההם), בירת רוזנות טרואה וחבל שמפאן, בין השנים ד'תתי"ח-ד'תתכ"ב (1058-1062); רש"י היה אז כבן עשרים. רחל נולדה בטרוייש עשר שנים מאוחר יותר, בסביבות שנת ד'תת"ל (1070). הבת הבכורה, יוכבד, נישאה לרבי מאיר בן שמואל מרמרו, "אבי הגאונים", ולהם נולדו חמישה ילדים: ארבעת בניהם הם רבינו שמואל – הוא הרשב"ם, רבינו יעקב – הוא רבנו תם, גדול בעלי התוספות, רבינו יצחק – הוא הריב"ם, ורבינו שלמה – הקרוי על שם סבו רש"י, כונה 'אבי הדייקנים', ונפטר בצעירותו. בתם היא מרים, שנישאה לרבי שמואל מוויטרי בן רבי שמחה מוויטרי, מחשובי תלמידי רש"י ומחבר מחזור ויטרי, ולהם נולד ר"י הזקן, גדול בעלי התוספות בדור שלאחר דודו ומורו רבנו תם. רשב"ם ורבנו תם הפכו לגדולי הדור שלאחר רש"י, וריב"ם נפטר בחיי הוריו, מותיר אחריו אלמנה ושבעה יתומים. רבינו מאיר ויוכבד האריכו ימים, ככל הנראה, ונפטרו בשיבה טובה ברמרו בשנת ד'תתצ"ה (1135), כשיוכבד מקדימה את בעלה בחודשים מספר. בתו השנייה של רש"י, מרים, נישאה לרבי יהודה בר נתן (ריב"ן), תלמידו של רש"י שאף השלים לאחר מות רש"י את פירושו למסכת מכות. מבניהם של מרים וריב"ן ידועים לנו רבינו יום טוב מפלייזא, רבינו אליעזר, ואלווינה, שהייתה אישה יודעת-ספר. בתו השלישית, רחל, או בשמה הלועזי בילאשיץ (Belle assez), נישאה לתלמיד חכם בשם אליעזר (שכונה גם Vecelin) ונתגרשה ממנו. לא ידוע עליה מעבר לכך. מצאצאיהן של בנות רש"י היו לימים רבים וגדולים מבין בעלי התוספות, בהם ריצב"א, הר"ש משאנץ, רבינו אלחנן בן יצחק, רבי יהודה בן יום טוב, רבי יהודה שירליאון, רבנו תם, ועוד. אגדה נפוצה מספרת כי בנותיו של רש"י הניחו תפילין, אולם לא נמצא לכך שום מקור מהימן. אגדות אחרות מספרות על גדולתן בתורה של בנות רש"י, אולם בכתבי הראשונים לא מוזכר הדבר כלל. מאידך, כמה פעמים מוזכר ששאלו חכמים את בנות משפחת רש"י אודות מנהגי קרוביהן, כמו אשתו של רבי אליעזר מגרמייזא, נכדם של הריב"ן ומרים בת רש"י, שנשאלה על מנהגי אביה ואמה, וכן אלמנתו של ריב"ם אותה שאל ר"י הזקן על מנהגי בעלה, וכן מרים בת רבינו מאיר ויוכבד בת רש"י, ועוד. הסופרת האמריקאית מגי אנטון הוציאה לאור טרילוגיית רומנים באנגלית בשם "Rashi’s daughters", העוסקת בבנותיו של רש"י.       - גיס דף חדש 1, באתר www.mkm-haifa.co.il (ארכיון). ישראל תא שמע, הלכה, מנהג ומציאות באשכנז, 1100 - 1350, ירושלים 1996. שמעון שוורצפוקס, יהודי צרפת בימי הביניים, תל אביב 2001, עמ' 88. "תפילין לנשים". דין | שאל את הרב. 2014-02-11. נבדק ב-2018-11-14.. הרב אבינר: למה לנסוע לאומן? חסר קברים בישראל?, באתר כיפה, ‏2013-08-04 ראו בספר "כנסת הגדולה", חלק שני, יצחק סובלסקי, ורשה תר"נ, עמ' 95. Maggie Anton, Rashi's daughters : Book I: Joheved, New York: Penguin, 2007, ISBN 9780452288621 Maggie Anton, Rashi's daughters : Book II: Miriam, New York: Penguin, 2007, ISBN 9780452288638 Maggie Anton, Rashi's daughters : Book III: Rachel, New York: Penguin, 2009, ISBN 9780452295681
ברקלי ספורט SE328

ברקלי ספורט SE328, (באנגלית : Berkeley Sports SE328) ) היא מכונית ספורט, בתצורת קבריולה, דו מושבית, מכונית מיקרו, עשויה מ- פיברגלס, אשר יוצרה על ידי חברת מכוניות ברקלי "(Berkeley Cars Ltd)" הבריטית בין ינואר 1957 ל- אפריל 1958. יוצרו 1,259 יחידות. מחיר היחידה בהשקה, בבריטניה היה 574 לירות שטרלינג. מחיר היחידה ב- ארצות הברית בשנת 1957 היה 1,600 דולר. תאוצת הדגם מ - 0-80 קמ"ש הייתה 30.6 שניות. מנוע ברקלי ספורט SE328 לוגו חברת ברקלי ברקלי ספורט SE328 ברקלי ספורט SE328, שנת 1959 - מבט לתא הנהג ולוח מחוונים ברקלי ספורט SE328, שנת 1959 היסטוריה של חברת ברקלי מדיה וקבצים בנושא ברקלי ספורט SE328 בוויקישיתוף
ברקלי B90

ברקלי ספורט טוסום (SE492) (באנגלית: Berkeley Sports SE492) היא מכונית ספורט, קבריולה, דו-מושבית, מכונית מיקרו, עשויה מפיברגלס, אשר יוצרה על ידי חברת מכוניות ברקלי הבריטית בין אוקטובר 1957 למרץ 1959. יוצרו 666 יחידות. כל יחידה הייתה ממוספרת במספר סדורי רץ. לוגו חברת ברקלי מנוע ברקלי ספורט טוסום (SE492), שנת 1959 ברקלי ספורט טוסום (SE492) מדיה וקבצים בנושא ברקלי B90 בוויקישיתוף
ברקלי פורסום

ברקלי פורסום (באנגלית: Berkeley Foursome) היא מכונית ספורט, בתצורת קבריולה, דו-מושבית, עשויה מפיברגלס, אשר יוצרה על ידי חברת מכוניות ברקלי הבריטית בין 1958–1959. יוצרו 20 יחידות. מחיר הדגם בשנת 1958 היה 700 לירות שטרלינג. תאוצת דגם "ברקלי פורסום" בין 0–100 קמ"ש היא 14.1 שניות. לוגו חברת ברקלי ברקלי פורסום מדיה וקבצים בנושא ברקלי פורסום בוויקישיתוף ברקלי Foursome smallcarsclub.com/catalog/berkeley/berkeley-foursome "ברקלי Foursome" - מפרט טכני automobile-catalog.com/make/berkeley/foursome/foursome_roadster/1959
לאה רפאלי (צנציפר)

לאה רפאלי (צנציפר) (ה'תרס"א, 1901 - י"ח באב ה'תשל"ט, 11 באוגוסט 1979) הייתה שחקנית, אמנית תיאטרון, קריינית, משוררת וכותבת פיליטונים רוסייה-ישראלית. פעילת צעירי ציון והחלוץ ואסירת ציון. במקצועה עסקה כרוקחת והייתה מחלוצי הרוקחות בארץ ישראל. נולדה בנוול למנחם מנדל ליין (ממשפחת חן) בן משה לייב ליין בנו של הרב פרץ חן, ולחנה בת איסר קלאצקין, אחיו של הרב אליהו קלאצקין, משפחת חסידי חב"ד. למדה בגימנסיה עד 1917, ואז נסעה לפטרוגראד, שם השתלמה ברוקחות באקדמיה המדיצינית הצבאית. ב-1919 נבחנה לתיאטרון היהודי הממלכתי אצל אלכסיי גרנובסקי והתקבלה עם עוד מספר שחקנים מתוך 75 נבחנים. לאה לא התחברה להגותו של גרנובסקי, שקידש את התנועה הפיזית החיצונית כעיקר התיאטרון, ולאחר זמן נטשה אותו. בהמשך נבחנה לסטודיו לאמנות התיאטרון על שם שלום עליכם בראשות אלכסיי דיקי, שם למדה שנתיים. ב-1921 נאסרה באשמת פעילות של צעירי ציון והחלוץ בדירתה המשותפת עם אחותה מרים. היא הוגלתה לאוראל, וכעבור שנה וחצי ב-1926 הורשתה לעזוב את ברית המועצות ולעלות לישראל, בה עברה את קשיי הקליטה של החלוצים. באותה שנה נישאה לאריה רפאלי (צנציפר). היא עסקה כרוקחת בקופת חולים בתל אביב, וכשרכשה את השפה העברית עסקה בקריינות בנשפים אמנותיים, ברדיו ובהופעות יחיד שערכה כערבי שירה ומשחק. ב-1964 שהתה בארצות הברית ובקנדה, שם ערכה ערבים והופיעה ברדיו בניו יורק ומונטריאול. במוסקבה כתבה שירים ופרודיות על גירוש מוסקבה והם נפוצו בעיתונות המקומית, בישראל כתבה פיליטונים בעיתונים שונים כ"איתנים" ו"בינינו". דוד תדהר (עורך), "לאה רפאלי", באנציקלופדיה לחלוצי הישוב ובוניו, כרך טז (1967), עמ' 4952 לאה רפאלי, דף שער בספרייה הלאומית לעץ משפחתו
עונת 1904/1905 בפוטבול ליג

עונת 1904/1905 הייתה העונה ה-17 של הפוטבול ליג שהיא הייתה הליגה האנגלית הבכירה בכדורגל. העונה החלה ב-1 בספטמבר 1904 והסתיימה ב-29 באפריל 1905. הליגה כללה 18 קבוצות. פרסטון נורת' אנד וווליץ' ארסנל היו הקבוצות שעלו מליגת משנה. עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977. ניוקאסל יונייטד זכתה באליפות בפעם הראשונה בתולדות המועדון. בעקבות החלטה להגדיל את ליגה ל-20 קבוצות, אף קבוצה לא ירדה לליגת משנה בסוף העונה. לליגה הבכירה לעונת 1905/1906 עלו ליברפול ובולטון וונדררס. ארתור בראון משפילד יונייטד כבש 22 שערים וזכה בתואר מלך השערים. נתונים מפורטים מאתר rsssf
קולס

האם התכוונתם ל... אליעזר קולס – איש ציבור ועורך דין ישראלי יאיר קולס – איש צבא ישראלי וראש סיב"ט במשרד הביטחון ישראל קולס – ראש המועצה הרביעי של המועצה המקומית נשר צ'ארלס קולס – שחקן ורקדן סטפס אמריקאי קול (פירושונים)
ברקלי באנדיט

ברקלי באנדיט (באנגלית: Berkeley Bandit) היא מכונית ספורט, קבריולה, דו-מושבית, עשויה מפיברגלס, אשר יוצרה על ידי חברת מכוניות ברקלי הבריטית בשנת 1960. המנוע נלקח מחברת פורד, דגם פורד אנגליה "105E", מסוג "Overhead valve engine". יוצרו 2 יחידות. מחיר הדגם בשנת 1960 היה 798 לירות שטרלינג. לוגו חברת ברקלי מדיה וקבצים בנושא ברקלי באנדיט בוויקישיתוף "ברקלי באנדיט" smallcarsclub.com/catalog/berkeley/berkeley-bandit
ברקלי B95 ו-B105

ברקלי B95 ו-B105 (באנגלית: Berkeley B95 and B105) הם שני דגמים כמעט זהים של מכונית ספורט, קבריולה, דו-מושבית, עשויה מפיברגלס, אשר יוצרו על ידי חברת מכוניות ברקלי הבריטית בין מרץ 1959 לדצמבר 1960. הדגמים הוצגו לראשונה בתערוכת המכוניות בז'נבה ב-1959. יוצרו 178 יחידות, מהן יוצאו בין 15–20 יחידות. מחיר דגם "ברקלי B95" בהשקה היה 659 לירות שטרלינג, בבריטניה. לוגו חברת ברקלי מדיה וקבצים בנושא ברקלי B95 ו-B105 בוויקישיתוף "ברקלי B95 ו B105" motorbase.com/vehicle/profile/berkeley-b95b105
חיל האוויר התשיעי של ארצות הברית

חיל האוויר התשיעי של ארצות הברית (באנגלית: Ninth Air Force) הוא הכוח האווירי של פיקוד מרכז של ארצות הברית. חיל האוויר התשיעי הוקם ב-1941 והשתתף במערכה בחזית המדבר המערבי באפריקה ובמערכה במערב אירופה בתקופת מלחמת העולם השנייה. בתקופת המלחמה הקרה פעל החיל תחת הפיקוד הטקטי של חיל האוויר. מתחילת שנות השמונים פעל כזרוע אווירית של פיקוד מרכז. במסגרת זו השתתפו יחידות החיל במלחמת המפרץ, באכיפת האזור ללא טיסה בעיראק ובמלחמת עיראק. ב-5 באוגוסט 2009 הוקם החיל מחדש ככוח אווירי תחת פיקוד הקרב שמשימתו לארגן ולאמן את כוחות הפיקוד בדרום-מזרח ארצות הברית. פעילותו הקודמת נותרה ככוחות האוויר של פיקוד המרכז. באוגוסט 2020 שונה שוב המצב, וכוחות האוויר של פיקוד המרכז קיבלו את השם חיל האוויר התשיעי, בעוד יחידות חיל האוויר התשיעי הקיימות עברו תחת חיל האוויר ה-15, שקיבל לאחריותו גם יחידות מחיל האוויר ה-12. מדיה וקבצים בנושא חיל האוויר התשיעי של ארצות הברית בוויקישיתוף אתר חיל האוויר התשיעי
מכוניות ברקלי

מכוניות ברקלי בע"מ (באנגלית: Berkeley Cars Ltd) הייתה חברה בריטית לייצור מכוניות ספורט קבריולה, קומפקטיות, 2 מושבים, אשר ברובם היו מכוניות מיקרו בנויות מפיברגלס. חברת "מכוניות ברקלי בע"מ" פעלה מהעיר ביגלסווייד (Biggleswade) ממחוז בדפורדשייר (Bedfordshire), במזרח אנגליה. המנועים היו בנפח 322 סמ"ק עד 692 סמ"ק אשר נלקחו מיצרני אופנועים, (מנוע הנעה קדמית), מנועים גדולים יותר (לדגם ברקלי בנדיט) נלקחו מחברת פורד, מדגם פורד אנגליה (דגם 105E). החברה פעלה בין השנים 1956–1960, בזכות שיתוף פעולה בין מעצב הרכב לורנס "לורי" בונד (Lawrie Bond) ומנהל חברת "מכוניות ברקלי בע"מ" צ'ארלס פאנטר (Charles Panter). בסוף 1960 הכריזה חברת "מכוניות ברקלי בע"מ" על הליך פירוק . הדגם הראשון אשר ייצרה החברה היה ברקלי ספורט SA322. בספטמבר 1959 התחילה החברה לייצר את דגם הברקלי T60 בתצורת תלת אופן. ברקלי ספורט SA322 ברקלי ספורט SE328 ברקלי B90 ברקלי T60 T60/4 B65 ברקלי באנדיט ברקלי פורסום ברקלי B95 ו-B105 QB95 QB105 2 מושבים 2 דלתות מכוניות ספורט קבריולה מכוניות ספורט מיקרו מכוניות ספורט קומפקטיות המארז עשוי מפיברגלס מנוע הנעה קדמית לוגו חברת "ברקלי" מנוע ברקלי דגם SE492, שנת 1959 ברקלי - מבט לתא הנהג ולוח מחוונים ברקלי ברקלי שנת 1958 היסטוריה של חברת ברקלי מדיה וקבצים בנושא מכוניות ברקלי בוויקישיתוף "מכוניות ברקלי" - קטלוג smallcarsclub.com/c/catalog
ראובן חברון

ראובן חברון (1932 – 6 במרץ 1998) היה ספורטאי ספורט נכים ישראלי. מנציגי ישראל במשחקים הפאראלימפיים הראשונים. במשחקים הפאראלימפיים רומא (1960) ובמשחקים הפאראלימפיים טוקיו (1964) היה חבר בנבחרת כדורסל כיסאות גלגלים ושותף לזכיות במדליות ארד. במשחקים הפאראלימפיים תל אביב (1968) השתתף בתחרויות האתלטיקה בתחרות הטלת כידון למטרה. הוא סיים במקום ה-19 בשלב המוקדמות ולא העפיל לגמר. חברון נפטר ב-1998 והוכר כחלל צה"ל בהיותו נכה צה"ל שנפטר לאחר השירות. נקבר ברמת השרון. ראובן חברון, באתר "יזכור" של משרד הביטחון פירוט השתתפותו בתחרויות המשחקים הפאראלימפיים באתר הרשמי של IPC (באנגלית)
יצחק מרדכי רובין

הרב יצחק מרדכי הכהן רובין (נולד בי"ב באב ה'תשכ"א, 25 ביולי 1961) הוא פוסק הלכה חרדי-ליטאי. רבה של קהילת בני תורה בשכונת הר נוף בירושלים, ואב"ד בבית הדין של הרב ניסים קרליץ. נודע גם בשל ספרי ההלכה הפופולריים שלו "מראה כהן" על הלכות נידה ו"ארחות שבת" על הלכות שבת. נולד במושב עין אילה שבמישור חוף הכרמל לבת שבע ולאיש העסקים יחיאל מיכל רובין, ניצולי השואה מצ'כוסלובקיה. בהיותו בן 17 נפטרה אמו. אביו שהיה בעליו של מפעל הנרות "נר ציון", לא נישא מחדש והמשיך לגדל את שני ילדיו. למד במכינה למדרשית נעם בכפר סבא ולאחר מכן בישיבת היישוב החדש אצל הרב יהודה קולודצקי, ובישיבת איתרי אצל הרב מרדכי אליפנט והרב מיכל זילבר. בדצמבר 1982 נישא לרבקה אוירבך, בתו של הרב יעקב יוסף אוירבך, רבה של רמת חן ברמת גן, ולאחר נישואיו התגורר תקופה קצרה בשכונת בית וגן. לאחר נישואיו החל בשימוש חכמים אצל הרב נסים קרליץ בבני ברק, ומאוחר יותר אצל הרב שמואל הלוי ואזנר בזיכרון מאיר. עם הקמת שכונת הר נוף בירושלים, עבר להתגורר בשכונה, ובקיץ 1991 מונה לרב בית הכנסת "תפארת שלמה" שלימים התאגדה סביבו "קהילת בני תורה". במעמד הכתרתו השתתפו הרב שלמה זלמן אוירבך (דוד אשתו), הרב יוסף שלום אלישיב, הרב שמואל הלוי ואזנר והרב ניסים קרליץ שליווהו גם בהמשך דרכו ברבנות ועמם עמד בקשרי הלכה בכתב ובעל-פה במשך השנים. באביב 2001 החל לכהן כדיין בבית דין צדק בני ברק, בית הדין החרדי הפרטי הגדול בעולם שבראשו עמד הרב נסים קרליץ. ב-2012 התמנה לעמוד כאב בית דין בראש אחד מהרכביו הקבועים של בית הדין. בנובמבר 2014 ליווה את קהילתו בהתמודדות עם הטבח שאירע בבית הכנסת של הקהילה בעת תפילת שחרית ובו נרצחו חמישה מחברי הקהילה, אבות למשפחות, ושוטר שהגיע לזירה לאחר תחילת הטבח. בשנת 1993 פרסם את ספרו מראה כהן: מדריך מקוצר להלכות נדה בתוספת הקדמה תלמודית בראש כל פרק. בשנת 2003 פרסם את חלקו הראשון של ספרו ארחות שבת שאותו כתב בשיתוף עם עמיתו וחברותתו הרב שלום יוסף גלבר. הספר נועד לשמש מדריך מקוצר להלכות מצויות מהלכות שבת, אך בניגוד למדריכים דומים שנדפסו לפניו, כלל בראש כל פרק סקירה של הנושאים העומדים בבסיס ההלכות הנידונות, מן התלמוד וספרות ההלכה, כדי לאפשר לקורא לעמוד על הרציונל שבבסיס חילוקי הדינים. הכרכים השני והשלישי של הסדרה ראו אור ב-2009 לאחר שהכרך הראשון זכה לתפוצה רחבה בכמה מהדורות. סדרת ספרים זו לצד הספר שמירת שבת כהלכתה, הם המדריכים הפופולריים הנפוצים ביותר[דרוש מקור] להלכות שבת בפרט בציבור שהולך בדרך פסיקות הרמ"א. בנוסף כתב ארבעה קונטרסים בשם "מראה כהן": בענייני קטן וזמני שמחה (לרגל שמחת בר המצווה של בנו); בענייני אבלות ותשעה באב (במלאת שלושים לפטירת אביו); בענייני הכשרת שיש לפסח ולימות השנה; וקיצור הלכות יחוד במקומות עבודה. לצד ספרי ההלכה שכתב, מפרסם הרב רובין בירורי הלכה בנושאים אקטואליים או חדשים (כמו: שימוש בסיר לבישול אטי בשבת; דרך הטיפול בעדשות מגע בשבת; האיסור על שימוש במגבונים לחים בשבת ועוד) בכתבי עת תורניים כמו מוריה וישורון, ובשנת 2010 יזם את הדפסת השנתון "היכלא" שיוצא על ידי קהילת בני תורה ומקדיש בקביעות מדור נרחב לנושאים הלכתיים עדכניים משולחנו של הרב רובין. על הרב רובין באתר קהילת בני תורה משיעורי הרב יצחק מרדכי רובין, לצפייה באתר בינינו משיעורי הרב יצחק מרדכי רובין להאזנה באתר "קול הלשון" יצחק מרדכי בן יחיאל מיכל רובין (הכהן), דף שער בספרייה הלאומית הרב יצחק מרדכי הכהן רובין, שריית עדשות מגע רכות בנוזל ניקוי בשבת, ישורון, ז, ירושלים-ניו יורק, תש"ס, עמ' תקכו-תקלח, באתר היברובוקס.